Document ID: 32014D0818

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Νοεμβρίου 2014
σχετικά με την απόρριψη αίτησης ακύρωσης ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου [Jihočeská Zlatá Niva (ΠΓΕ)]
[κοινοποιηθείσα υπό τον αριθμό C(2014) 8425]
(Το κείμενο στη σλοβακική γλώσσα είναι το μόνο αυθεντικό)
(2014/818/EΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 54 παράγραφος 1,
Εκτιμώντας τα ακόλουθα:
(1)
Το άρθρο 54 παράγραφος 1 πρώτο εδάφιο του κανονισμού (ΕΕ) αριθ. 1151/2012 προβλέπει ότι η Επιτροπή μπορεί, κατόπιν αιτήσεως παραγωγών του προϊόντος που διατίθεται στην αγορά με την καταχωρισμένη ονομασία ή με δική της πρωτοβουλία, να ακυρώσει την καταχώριση μιας προστατευόμενης γεωγραφικής ένδειξης όταν δεν εξασφαλίζεται η συμφωνία προς τους όρους των προδιαγραφών ή όταν, επί επτά τουλάχιστον έτη, δεν έχει διατεθεί στο εμπόριο προϊόν με τη σχετική προστατευόμενη γεωγραφική ένδειξη.
(2)
Η Επιτροπή εξέτασε την αίτηση ακύρωσης της καταχώρισης της προστατευόμενης γεωγραφικής ένδειξης «Jihočeská Zlatá Niva» η οποία διαβιβάστηκε από τη Σλοβακία στις 20 Σεπτεμβρίου 2013 και παραλήφθηκε στις 27 Σεπτεμβρίου 2013.
(3)
Η εν λόγω αίτηση ακύρωσης δεν εμπίπτει σε καμία από τις δύο περιπτώσεις που προβλέπονται στο άρθρο 54 παράγραφος 1 πρώτο εδάφιο του κανονισμού (ΕΕ) αριθ. 1151/2012 και, επομένως, δεν πληροί τους όρους που προβλέπονται στο εν λόγω άρθρο.
(4)
Βάσει των στοιχείων αυτών, η αίτηση ακύρωσης της προστατευόμενης γεωγραφικής ένδειξης «Jihočeská Zlatá Niva» η οποία διαβιβάστηκε από τη Σλοβακία πρέπει να απορριφθεί.
(5)
Το μέτρο που προβλέπεται στην παρούσα απόφαση είναι σύμφωνο με τη γνώμη της επιτροπής για την πολιτική ποιότητας των γεωργικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Απορρίπτεται η αίτηση ακύρωσης της προστατευόμενης γεωγραφικής ένδειξης «Jihočeská Zlatá Niva».
Άρθρο 2
Η παρούσα απόφαση απευθύνεται στη Σλοβακική Δημοκρατία.
Βρυξέλλες, 18 Νοεμβρίου 2014.

Labels: 3
17
18